stanford-oval/wikipedia huggingface dataset:
אליפות אירופה באתלטיקה באולם 2023
תוצאות התחרות > גברים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 60 מטר | סמואלה צ'קארלי   איטליה איטליה | 6.48 שניות | מרסל ג'ייקובס   איטליה איטליה | 6.50 שניות | הנריק לארסון   שוודיה שוודיה | 6.53 שניות |
| ריצת 400 מטר | קרסטן ורהולם   נורווגיה נורווגיה | 45.35 שניות | ז'וליאן ווטרין   בלגיה בלגיה | 45.44 שניות | קרל בנגסטרם   שוודיה שוודיה | 45.77 שניות |
| ריצת 800 מטר | אדריאן בן   ספרד ספרד | 1:47.34 דקות   (335.) | בנז'מן רובר   צרפת צרפת | 1:47.34 דקות   (338.) | אליוט קרסטן   בלגיה בלגיה | 1:47.65 דקות |
| ריצת 1500 מטר | יקוב אינגבריגטסן   נורווגיה נורווגיה | 3:33.95 דקות   שיא אליפות | ניל גורלי   הממלכה המאוחדת הממלכה המאוחדת | 3:34.23 דקות | אזדין האבז   צרפת צרפת | 3:35.39 דקות |
| ריצת 3000 מטר | יקוב אינגבריגטסן   נורווגיה נורווגיה | 7:40.32 דקות | עאדל משעל   ספרד ספרד | 7:41.75 דקות | אלזן ביביץ'   סרביה סרביה | 7:44.03 דקות |
| ריצת 60 מטר משוכות | ג'ייסון ג'וזף   שווייץ שווייץ | 7.41 שניות | יקוב שימאנסקי   פולין פולין | 7.56 שניות | ג'וסט קאוו-מתי   צרפת צרפת | 7.59 שניות |
| ריצת שליחים 4x400 מטר | בלגיה בלגיה   דילן בורלה   אלכסנדר דום   קווין בורלה   ז'וליאן ווטרין | 3:05.83 דקות | צרפת צרפת   ז'יל בירון   תיאו אנדנט   ויקטור קורולר   מוחמד עבדאללה קואנטה | 3:06.52 דקות | הולנד הולנד   איסיה בור   איסיה קליין איקינק   רמזי אנחלה   לימרפין בונפסיה | 3:06.59 דקות |
תוצאות התחרות > גברים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | דווה אמלס   הולנד הולנד | 2.31 מטר | אנדריי פרוטסנקו   אוקראינה אוקראינה | 2.29 מטר | תומא קרמואה   בלגיה בלגיה | 2.29 מטר |
| קפיצה במוט | סונדרה גוטורמסן   נורווגיה נורווגיה | 5.80 מטר | עמנואל קראליס   יוון יוון  פיוטר ליסק   פולין פולין | 5.80 מטר | לא חולק | לא חולק |
| קפיצה לרוחק | מילטיאדיס טנטוגלו   יוון יוון | 8.30 מטר | טוביאס מונטלר   שוודיה שוודיה | 8.19 מטר | גבריאל ביטן   רומניה רומניה | 8.00 מטר |
| קפיצה משולשת | פדרו פאבלו פיצ'רדו   פורטוגל פורטוגל | 17.60 מטר | ניקולאוס אנדריקופולוס   יוון יוון | 16.58 מטר | מקס הס   גרמניה גרמניה | 16.57 מטר |
| הדיפת כדור ברזל | זיין ויר   איטליה איטליה | 22.06 מטר | תומאש סטאנק   צ'כיה צ'כיה | 21.90 מטר | רומן קוקושקו   אוקראינה אוקראינה | 21.84 מטר |
| קרב שבע | קווין מאייר   צרפת צרפת | 6,348 נקודות | סנדר סקוטהיים   נורווגיה נורווגיה | 6,318 נקודות | ריסטו לילמטס   אסטוניה אסטוניה | 6,079 נקודות |
בוורלי סמית

| --- | --- |
אין תמונה חופשית
 לידה:  16 בדצמבר 1946 (בת 78) קליבלנד, אוהיו 
 מדינה:  ארצות הברית 
 פעילות בולטת:  פמיניזם שחור
 ידועה בשל:  כתיבת הצהרת קולקטיב נהר קומבהי
 מקצוע:  אקדמאית, סופרת
 מעסיק:  אוניברסיטת מסצ'וסטס בוסטון 
 
בוורלי סמית (באנגלית: Beverly Smith; נולדה ב-16 בדצמבר 1946 בקליבלנד, אוהיו) היא פמיניסטית שחורה, פעילת בריאות נשים, סופרת, אקדמאית, תאורטיקנית ופעילה. היא גם האחות התאומה של הסופרת, מו"ל, פעילה פמיניסטית והאקדמית ברברה סמית. בוורלי סמית היא מרצה לבריאות נשים באוניברסיטת מסצ'וסטס בבוסטון.
היא הייתה אחת משלוש המחברות של הצהרת קולקטיב נהר קומבהי המפורסמת, "אחד הדיונים הנקראים ביותר בפמיניזם השחור," אשר נכתבה בשנת 1977 ומהווה בסיס תאורטי הן לפמיניזם השחור והן לפמיניזם ההצטלבותי. מאמריה על גזענות, פמיניזם, פוליטיקה של זהויות ובריאות נשים פורסמו בהרחבה בארצות הברית.
עבודות נבחרות > כתבי עת

Conditions Five, The Black Women's Issue, November 1979;
Conditions Four, Smith, Barbara, and Beverly. I Am Not Meant to be Alone and Without You Who Understand: Letters From Black Feminists, 1972-1978, Winter 1978
Sinister Wisdom - various issues
Barbara Smith and Beverly Smith, "The Varied Voices of Black Women", Sojourner (magazine), October 1978.
Ms. Magazine- various issues
Aegis Journal, 1983, "Some Thoughts on Racism"
עבודות נבחרות > אנתולוגיות

Smith, Beverly. "The Wedding", in Home Girls: A Black Feminist Anthology, 1983, ed. Barbara Smith, Kitchen Table: Women of Color Press
Combahee River Collective Statement, authored with Barbara Smith and Demita Frazier
Smith, Barbara & Beverly. "Across the Kitchen Table: A Sister-to-Sister Dialogue", in This Bridge Called My Back: Writings by Radical Women of Color (eds), Cherríe Moraga and Gloria Anzaldúa, Persephone Press, 1981.
Smith, Beverly. "Black Women's Health: Notes for a Course", in But Some of Us are Brave: Black Women's Studies, Hull, Gloria T., Scott, Patricia Bell, Smith, Barbara (eds), The Feminist Press, 1982. ISBN 0-912670-95-9
Smith, Beverly. "Face-to-Face, Day-to-day — Racism Consciousness Raising", A conversation with Tia Cross, Freada Klein & Beverly Smith, in But Some of Us are Brave: Black Women's Studies, Hull, Gloria T., Scott, Patricia Bell, Smith, Barbara (eds), Feminist Press, 1982. ISBN 0-912670-95-9
Smith, Beverly. "Choosing Ourselves: Black Women and Abortion", in From Abortion to Reproductive Freedom: Transforming a Movement, ed. Marlene Gerber Fried, South End Press, 1990, p. 86.
הערות שוליים

↑  Smith, Barbara. Home Girls: A Black Feminist Anthology, Kitchen Table: Women of Color Press, 1983, ISBN 0-913175-02-1, p. xx, Introduction.
↑  Evelyn C. White, The Black Women's Health Book: Speaking for Ourselves, Seal Press, 1993, ISBN 1-878067-40-0, p. 229.
↑  "Beverly Smith redefines politics in light of the feminist movement", Open Vault.
↑  Hammonds, Evelynn M. Transitions, Environments, Translations, Cora Kaplan, Joan Wallach Scott, Debra Keates (eds), Routledge, 1997, ISBN 0-415-91540-6, p. 298.
↑  Smith, Barbara. Home Girls, p. xlix, Introduction.
↑  Smith, Barbara. Home Girls, p. 375, Contributors Notes.
↑  Off Our Backs Magazine, October 1998. Klorman, Renee, interview with Barbara Smith: Activist. Writer. Revolutionary. Barbara Smith: A political life as a Black radical, lesbian feminist.
| --- | --- |
בקרת זהויות :  LCCN: no2020084961  VIAF: 5303155286649987180001   WorldCat (עם VIAF): 5303155286649987180001
הנה באתי הביתה

"הנה באתי הביתה" הוא אלבום האולפן השישי של הזמרת-יוצרת הישראלית דנה ברגר שפורסם ב-4 במרץ 2010, בהוצאת חברת התקליטים הליקון.
"הנה באתי הביתה" הוא אלבום משותף עם הזמר הישראלי איתי פרל.
רקע

בשנת 2006, הוציאה דנה ברגר את אלבום האולפן החמישי שלה, "יום יום". לאחר שחדלה מלהוציא אלבום נוסף במשך ארבע שנים, נודע כי במרץ 2010 יופץ אלבומה המשותף הראשון, בשיתוף עם הזמר הישראלי איתי פרל. מתוך האלבום פורסמו הסינגלים "לולי", "הנה באתי הביתה", "כביש החוף", "זה לא הזמן להישבר" ו"תל אביב מכף רגל עד ראש". השני מביניהם, הופץ בשנת 2016 כסינגל כפול ביחד עם השיר "בא והולך" במסגרת הוצאת אלבום האוסף הראשון שלה, האוסף Live שיצא באותה השנה.
שיר הנושא של האלבום, "הנה באתי הביתה", שימש גם כשיר הנושא של סדרת הטלוויזיה "חטופים".
רשימת רצועות

| הנה באתי הביתה> מס' | הנה באתי הביתה> שם | הנה באתי הביתה> משך | הנה באתי הביתה>  | הנה באתי הביתה>  | הנה באתי הביתה>  | הנה באתי הביתה>  | הנה באתי הביתה>  | הנה באתי הביתה>  | הנה באתי הביתה>  |
| --- | --- | --- | --- | --- | --- | --- | --- | --- | --- |
| 1. | אתה לא לבד  | 3:50 |  |  |  |  |  |  |  |
| 2. | כנען  | 2:49 |  |  |  |  |  |  |  |
| 3. | הנה באתי הביתה  | 3:35 |  |  |  |  |  |  |  |
| 4. | הדבר האמיתי  | 4:18 |  |  |  |  |  |  |  |
| 5. | לולי  | 3:34 |  |  |  |  |  |  |  |
| 6. | אבני שפה  | 3:07 |  |  |  |  |  |  |  |
| 7. | פעמונים ברוח  | 3:40 |  |  |  |  |  |  |  |
| 8. | איזה מזל  | 3:40 |  |  |  |  |  |  |  |
| 9. | זה לא פשוט  | 3:31 |  |  |  |  |  |  |  |
| 10. | מנדולינה  | 3:29 |  |  |  |  |  |  |  |
| 11. | תל אביב מכף רגל עד ראש  | 3:05 |  |  |  |  |  |  |  |
| 12. | זה לא הזמן להישבר  | 3:30 |  |  |  |  |  |  |  |
| 13. | כביש החוף  | 3:33 |  |  |  |  |  |  |  |
| משך כולל: | משך כולל: | 45:47 |  |  |  |  |  |  |  |
הערות שוליים

↑  הנה באתי הביתה, 2010-01-01, נבדק ב-2023-12-09
↑  דנה ברגר, איתי פרל - הנה באתי הביתה (באנגלית), 2010, נבדק ב-2023-12-09
↑  יום יום, 2006-04-02, נבדק ב-2023-12-09
↑  עינב שיף‏, דנה ברגר ואיתי פרל - "הנה באתי הביתה", באתר וואלה, 22 בדצמבר 2009
↑  דנה ברגר שרה "בא והולך" ו"הנה באתי הביתה". האזינו, באתר וואלה, 25 בינואר 2016
↑  חטופים - הנה באתי הביתה - שיר הנושא - דנה ברגר ואיתי פרל, נבדק ב-2023-12-09
Burn the House Down

"Burn the House Down" (בעברית: "לשרוף את הבית") הוא שיר של להקת האינדי פופ האמריקאית AJR. השיר יצא לאור ב-23 במרץ 2018, מתוך מהדורת הדלוקס של אלבום האולפן השני של הלהקה, The Click.
רקע

השיר נכתב על ידי והופק על ידי האחים, והוא משמש כרצועה ה-14 בגרסת הדלוקס של אלבומם השני, The Click.
לדבריה, הלהקה יצרה את השיר במטרה לשקף את עמדתה הנוכחית של הפוליטיקה האמריקאית, וכן על מנת שישמש כשיר הנושא לסרט התיעודי Super Size Me 2: Holy Chicken! של מורגן ספרלוק.
מיקומי שיא

|   ‏‏‏  מצעדים ודירוגים (2018–19)> מדינה |   ‏‏‏  מצעדים ודירוגים (2018–19)> מצעד |   ‏‏‏  מצעדים ודירוגים (2018–19)> מיקום שיא |   ‏‏‏  מצעדים ודירוגים (2018–19)>  |
| --- | --- | --- | --- |
|  ארצות הברית | בילבורד הוט 100 | 100 |  |
|  ארצות הברית | Adult Top 40 | 15 |  |
|  ארצות הברית | Rock Airplay | 5 |  |
|  קנדה | קנדה הוט 100 | 99 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | 3× פלטינה | 3,000,000 |
סיכום
| בכל העולם | — | 3,070,000 |
הערות שוליים

↑  "Burn the House Down". The Communicator. נבדק ב-17 בספטמבר 2020. {{cite web}}:  (עזרה)
↑  ARIA Accreditations Documents, Dropbox (באנגלית)
↑  Gold & Platinum, RIAA (באנגלית אמריקאית)
| AJR |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Living Room • The Click • Neotheater • OK Orchestra |  |
| Living Room | "I'm Ready" • "Woody Allen" • "Infinity" • "Thirsty" |  |
| The Click | "Weak" • "Drama" • "Sober Up" • "The Good Part" • "Burn the House Down" |  |
| Neotheater | "100 Bad Days" • "Birthday Party" • "Dear Winter" |  |
| OK Orchestra | "Bang!" • "Bummerland" • "My Play" • "Way Less Sad" • "World's Smallest Violin" |  |
| שיתופי פעולה | "Pretender" • "All My Favorite Songs" |  |
| סינגלים שלא מתוך אלבום | "The Lotto"‏ • "Let the Games Begin" • "I Won't" |  |
אנוהני

| --- | --- |

אנוהני בשנת 2009, בהופעה
 לידה:  1971  (בת 54 בערך) צ'יצ'סטר סאסקס, אנגליה.
 שם לידה:  Antony Hegarty
 שם במה:  Anohni 
 מוקד פעילות:  הממלכה המאוחדת, ארצות הברית 
 תקופת הפעילות:  מ-1998
 מקום לימודים:  בית הספר לאמנויות ע"ש טיש 
 עיסוק:  זמרת-יוצרת, מלחינה
 סוגה:  פופ, בארוק פופ, קברט אפל
 שפה מועדפת:  אנגלית 
 כלי נגינה:  פסנתר
 חברת תקליטים:  Secretly Canadian Rough Trade
 http://www.antonyandthejohnsons.com
 פרופיל ב-IMDb
 
אנוהני (באנגלית: Anohni, הייתה ידועה כ"אנתוני" מלהקתה Antony and the Johnsons, נולדה בשנת 1971) היא זמרת-יוצרת, מלחינה, ואמנית חזותית ממוצא אנגלי. אנוהני ידועה בקולה הייחודי ובשירתה מלאת הרגש, ובהופעתה החיצונית נטולת המגדר. בריאיון למגזין אדבוקט היא הגדירה עצמה כאישה טרנסג'נדרית.
הגרטי ידועה בעיקר כזמרת ההרכב "אנתוני והג'ונסונס" (Antony and the Johnsons) שבראשותה, והובילה את הפרויקט המוזיקלי "Hercules and Love Affair" משנת 2008. היא שיתפה פעולה עם אמנים רבים ביניהם לו ריד, מריאן פיית'פול, קוקורוזי, ביורק, בוי ג'ורג', יוקו אונו ורופוס ויינרייט, והופיעה בכמה סרטים וסדרות כגון "להציל את גרייס", "הצד הפראי" ו"מאחורי החומות".
שנים מוקדמות

אנוהני נולדה בצ'יצ'סטר שבדרום סאסקס, אנגליה. בשנת 1977 עברה עם משפחתה לאמסטרדם למשך שנה וב-1981 לסן פרנסיסקו שבקליפורניה, ארצות הברית. כנערה היא הושפעה מאוד מז'אנר הסינת'פופ, במיוחד מאמנים ששמו דגש על אלמנט הרגש: מארק אלמונד, אליסון מויה ובוי ג'ורג'. לדבריה, היא הושפעה גם מאמני המחתרת דיאמנדה גאלאס, דיוויין, רוז ויליאמס וקלאוס נומי, וכמו כן גם האמנים אמריקאים כדוגמת נינה סימון, דוני האת'וויי ואוטיס רדינג.
בשנת 1990 אנוהני עברה למנהטן והצטרפה לתיאטרון ווינג הניסיוני (Experimental Theatre Wing) באוניברסיטת ניו יורק, שם הקימה את הקולקטיב "Blacklips". את שנותיה בניו יורק העבירה בשירה במועדונים וברים בעיר כאשר היא מלווה את עצמה בהקלטות ביתיות. בנוסף, עסקה אנוהני בכתיבה ובימוי של הפקות תיאטרון.
אנוהני היא אישה טרנסג'נדרית, ונולדה בשם אנתוני הגרטי. בראיון משנת 2014 העידה על עצמה:
"My closest friends and family use feminine pronouns for me. I have not mandated the press do one thing or another… In my personal life I prefer ‘she’. I think words are important. To call a person by their chosen gender is to honor their spirit, their life and contribution. ‘He’ is an invisible pronoun for me, it negates me"
"חברי הקרובים ביותר ומשפחתי משתמשים בכינויי שם נשיים בשבילי. אני לא מחייבת את התקשורת לעשות דבר אחד או אחר...בחיי האישיים אני מעדיפה "היא". אני חושבת שמילים הן חשובות. לקרוא לאנשים על פי המגדר שהם בוחרים משמעותו לכבד את הרוח [הנפש] שלהם, את חייהם ואת התרומה שלהם. "הוא" זה כינוי בלתי נראה בשבילי, הוא שולל אותי."
אנתוני והג'ונסונס

לאחר שקיבלה מענק מ"קרן ניו-יורק לאומנויות" על הפקה שלה משנת 1996 בשם "לידתה של אנה פרנק / עלייתה של מארשה פ' ג'ונסון" שכנעה אנוהני מוזיקאים שונים להתלוות אליה לאולפן הקלטות ולבצע כמה משיריה. בשנת 1997 הופיעה במועדון "The Kitchen" בהרכב עם השם "אנתוני והג'ונסונס", שם שנבחר לכבודה של הפעילה הטנרסג'נדרית מרשה פ. ג'ונסון, וזאת כחלק מהמופע "Life on Mars" של אמן האמביינט ויליאם בסינסקי.
בשנת 1999 החל ההרכב להופיע באופן קבוע ובתדירות גבוהה יותר בפאבים בניו-יורק. באותה השנה שמע אמן המוזיקה האקספרימנטלית דייוויד טיבט (מההרכב קורנט 93) הקלטה של אנתוני והג'ונסונס והציע להרכב לחתום על חוזה ולהפיץ אלבום באמצעות חברת התקליטים שלו, "Durtro". שנה לאחר מכן, הופץ אלבום הבכורה שלהם בשם "אנתוני והג'ונסונס". שנה לאחר מכן הפיצה אנוהני דרך אותה חברת תקליטים EP שהיווה מעין המשך לאלבום, בשם "I Fell in Love with a Dead Boy" שכלל מלבד שיר הנושא גם גרסת כיסוי לשירם של אנג'לו בדלמנטי ודייוויד לינץ' "Mysteries of Love" וכן גרסת כיסוי לשיר של קורנט 93, "Soft Black Stars".
בשנת 2005 יצא האלבום השני "I Am a Bird Now" ובו התארחו אמנים רבים כגון לו ריד, בוי ג'ורג', רופוס ויינרייט ודוונדרה בנהארט. האלבום זכה לשבחים רבים, וזכה בבריטניה בפרס מרקיורי היוקרתי. כמו כן זכה בתואר אלבום השנה של מגזין המוזיקה "מוג'ו". בעקבות האלבום ערכו אנתוני והג'ונסונס במשך שנה סיבוב הופעות בצפון אמריקה, אירופה, אוסטרליה וחלקים בדרום אמריקה. השיר "Bird Gerhl" שמתוך האלבום נכלל בפסקול הסרט "ונדטה".
אנתוני והג'ונסונס ערכו בנובמבר 2006 שיתוף פעולה עם אמן הקולנוע הניסיוני צ'ארלס אטלס, ואלה יצרו יחד מופע בשם "TURNING" אותו הציגו ברומא, פריז, לונדון, מדריד ובראגה. המופע הציג פורטרטים של כמה מהנשים האניגמטיות ביותר בניו-יורק. עיתון הגארדיאן כינה את הפרויקט "שברירי, טוען לחיים ובאמת ובתמים מופלא", והעניק לו חמישה כוכבים.
באוקטובר 2008 הוציאו ההרכב EP בעל חמישה שירים בשם "Another World". אלבומם השלישי, "The Crying Light" יצא בינואר 2009 והגיע למקום הראשון במצעד בילבורד האירופי. באחר צאת האלבום ערכו ההרכב סיבוב הופעות בצפון אמריקה ובאירופה.
שיתופי פעולה מוזיקליים בולטים

בנוסף לעשייתה המוזיקלית של הגרטי עם "אנתוני והג'ונסונס", היא שיתפה פעולה עם מוזיקאים רבים אחרים. בשנת 2003 הגרטי החלה לעבוד עם לו ריד כזמרת רקע בסיבוב ההופעות "Animal Serenade" והשתתפה בכמה רצועות מהאלבום "The Raven" שיצא באותה השנה. בנוסף, היא הופיעה עמו כאשר ביצע בהופעה מלאה את האלבום Berlin.
הגרטי הופיעה בבית האופרה בסידני כחלק מהמופע "Came So Far For Beauty" של המפיק האל ווילמר בשנת 2005. הופעתו זו שולבה מאוחר יותר בסרט המחווה ללאונרד כהן "Leonard Cohen: I'm Your Man".
בשנת 2006 חברה אנוהני למוזיקאית האיסלנדית ביורק והשתיים הקליטו יחד שני שירים באיסלנד ובג'מייקה. השירים הופיע באלבומה של ביורק "Volta" שיצא שנה לאחר מכן. אנוהני ביצעה עמה את השירים בהופעות שנערכו ברייקיאוויק, ניו יורק ולונדון.
ב-2008 השתתפה אנוהני בחמישה שירים מתוך הפרויקט "Hercules and Love Affair", כאשר המפורסם ביותר מתוכו נקרא Blind. השיר נבחר לשיר הטוב ביותר של אותה השנה על ידי מגזין המוזיקה פיצ'פורק ודורג במקום השני ברשימת עשרת הסינגלים הטובים ביותר לאותה השנה של המגזין "Entertainment Weekly".‏
אנוהני שיתפה פעולה עם ברנרד באטלר, גיטריסט להקת סווייד לשעבר עבור הופעה אקוסטית בתחנת הרדיו הלונדונית XFM.‏. בשנת 2008 הופיעה עם יוקו אונו בפסטיבל המוזיקה "Royal Festival Hall"‏ וביצעה שירים מאלבומה "Season of Glass".
הערות שוליים

↑  Advocate, issue #1025 ,April 2009
↑  באנגלית: "The Birth of Anne Frank / The Ascension of Marsha P. Johnson"
↑  Antony and Johnsons win Mercury, BBC, 7 September 2005
↑  סריקה של הכתבה, מתוך האתר הרשמי של ההרכב
↑  Paul Sexton, Antony Lights Up Euro Albums Chart, Billboard, 29/1/2009
↑  Singer Antony & The Johnsons featured on 'Blind' by Hercules and Love Affair
↑  The 100 Best Tracks of 2008, Pitchfork, December 15, 2008
↑  "10 Best Singles of 2008". Entertainment Weekly. Entertainment Weekly and Time, Inc. 2008-12-18.
↑  The recording of XFM session with guitarist Bernard Butler
↑  Rodrigo Davies, ‏ Ono’s supergroup, באתר ה-BBC
| --- | --- |
בקרת זהויות :  NLI: 987007446848405171  PLWABN: 9810562093005606  BIBSYS: 7025728  BnF: cb150111206 (data)  GND: 137656831  ISNI: 0000 0000 4463 5359  LCCN: no2005115054  MusicBrainz: 91b67275-db2c-4fc2-b51f-82978aeb5c41  NLA: 58800265  NTA: 353236446  RERO: 02-A026539461  SUDOC: 132609517  VIAF: 66215020   WorldCat (עם VIAF): 66215020
טוני פארקר

ערך זה עוסק בכדורסלן הצרפתי טוני פארקר. אם התכוונתם לכדורסלן העבר האמריקאי, ראו .
ויליאם אנתוני "טוני" פארקר הבן (בצרפתית: .William Anthony "Tony" Parker Jr; נולד ב-17 במאי 1982 בברוז') הוא כדורסלן עבר צרפתי אשר שיחק בעמדת הרכז. פארקר החל את הקריירה שלו בליגה הצרפתית, ונבחר על ידי סן אנטוניו ספרס במקום ה-28 של דראפט ה-NBA‏ 2001. הוא הפך עד מהרה לרכז הבכיר של סן אנטוניו, וזכה עמה בארבע אליפויות NBA, בעונות 2003, 2005, 2007 ו-2014. הוא זכה פעם אחת בתואר ה-MVP של סדרת הגמר, נבחר שלוש פעמים לחמישיית העונה השנייה ופעם אחת לחמישייה השלישית, וכמו כן השתתף בשישה משחקי אולסטאר. בשנת 2013 הוביל את נבחרת צרפת לזכייה בגמר אליפות אירופה בכדורסל ועד 2017 היה מלך הסלים של היורובאסקט בכל הזמנים.
ראשית הקריירה

פארקר נולד בברוז' שבבלגיה, אך גדל בצרפת. אביו, טוני פארקר סניור, ממוצא אמריקאי אפריקאי, הוא כדורסלן בעברו ששיחק באוניברסיטת לויולה שיקגו ובליגות מקצועניות ברחבי העולם. אימו, פאמלה פירסטון, היא ממוצא הולנדי. בילדותו הרבה פארקר, יחד עם אחיו, להיות נוכח במשחקי הכדורסל של אביו. בתחילה התעניין פארקר בענף הכדורגל, אך לאחר שצפה במייקל ג'ורדן מתפתח למעמד של כוכב על בכדורסל, שינה את דעתו והחל להתעניין במשחק הכדורסל. בצעירותו החל פארקר לבנות את יכולות הכדורסל שלו, ושיחק בעמדת הרכז. הוא שיחק במשך שנתיים בליגות החובבים לכדורסל בצרפת, עד שהצטרף לקבוצת ראסינג פריז בשנת 1999, והוחתם על ידיה על החוזה המקצועני הראשון שלו.
בקיץ של שנת 2000, הוזמן פארקר למחנה קיץ מיוחד לזיהוי כישרונות של נייקי. תחת עיניהם של מספר סקאוטים מקצועיים ומאמני כדורסל במכללות, הוא שיחק יחד עם מספר שחקני NBA נוספים לעתיד, כדוגמת דריוס מילס, זאק רנדולף ועומאר קוק. במפגש שהתקיים במחנה זה בין שחקנים אמריקאים לבין שחקני "אולסטאר" אירופיים, השיג פארקר 20 נקודות, שבעה אסיסטים, ארבעה ריבאונדים ושתי חטיפות. הופעתו המרשימה של פארקר הביאה להתעניינות בשחקן מצידן של מספר קבוצות כדורסל בכירות בליגת המכללות האמריקאית, כדוגמת UCLA והמכון הטכנולוגי של ג'ורג'יה, שניסו לשכנע את פארקר להצטרף אליהן. אף על פי כן, פארקר החליט לשלול את המעבר למכללות ולהישאר בצרפת. הוא שיחק במשך שתי עונות במדי ראסינג פריז מהליגה הצרפתית, לפני שנרשם לדראפט ה-NBA בשנת 2001.
קריירה ב-NBA > סן אנטוניו ספרס > העונה הראשונה

לפני דראפט ה-NBA של 2001, הוזמן פארקר למחנה האימונים בקיץ של קבוצת סן אנטוניו ספרס. מאמן הקבוצה, גרג פופוביץ', התרשם מיכולותיו של פארקר. פארקר נבחר בבחירה מספר 28 בדראפט על ידי סן אנטוניו ספרס, מה שהעניק לו חוזה מובטח בליגת ה-NBA.
פארקר שיחק בתחילה כמחליפו של אנטוניו דניאלס, שהיה הרכז הבכיר של סן אנטוניו. בעונתו הראשונה ב-NBA, עונת 2001/2002, שותף פארקר ב-77 משחקים בעונה הסדירה, והשיג ממוצעים של 9.2 נקודות, 4.3 אסיסטים ו-2.6 ריבאונדים למשחק. לאחר ששיחק את משחק הבכורה שלו מול לוס אנג'לס קליפרס בנובמבר 2001, הפך פארקר לשחקן הצרפתי השלישי בהיסטוריה שמשחק ב-NBA, אחרי טאריק עבדול-ואהד וג'רום מוייסו. פארקר תרם לקצב המשחק של סן אנטוניו ופעמים רבות סידר לחבריו לקבוצה מצבים טובים לקליעה כאשר היה מעורב בהתקפות, וסייע לשני מובילי הקבוצה, טים דאנקן ודייוויד רובינסון. בסיומה של העונה הוביל פארקר את קבוצתו מבחינת האסיסטים והחטיפות, נבחר לחמישיית הרוקיז של העונה ב-NBA, והיה לגארד הראשון שאינו אמריקאי שנבחר לתואר זה. עם זאת, במשחקי הפלייאוף הודחה סן אנטוניו בחצי גמר המערב על ידי לוס אנג'לס לייקרס.
קריירה ב-NBA > סן אנטוניו ספרס > המרדף אחר האליפות הרביעית

בעונת 2007/2008 השיג פארקר בעונה הסדירה ממוצעים דומים לאלו שהשיג בשתי העונות הקודמות בנקודות ובריבאונדים, ובנוסף קבע שיא קריירה באסיסטים. סן אנטוניו סיימה במקום השלישי באזור המערבי, ופגשה בסיבוב הפלייאוף הראשון את פיניקס סאנס. הייתה זו הפעם השלישית בתוך ארבע שנים שבה שתי הקבוצות נפגשות בפלייאוף. פארקר התבלט במיוחד בסדרת הסיבוב הראשון, כשהשיג כמעט 30 נקודות ושבעה אסיסטים בממוצע למשחק. בסיבוב הבא, נגד ניו אורלינס הורנטס שהובלה על ידי כריס פול, הפסידה סן אנטוניו בשני המשחקים הראשונים. היא ניצחה בשני המשחקים הבאים, כשבמשחק השלישי משיג פארקר "דאבל דאבל" עם 31 נקודות ו-11 אסיסטים. פארקר סייע לקבוצתו לגבור על ניו אורלינס בסדרה של שבעה משחקים, אך בגמר המערב הודחה סן אנטוניו פעם נוספת על ידי לוס אנג'לס לייקרס.
בעונת 2008/2009 נבחר פארקר לראשונה בקריירה שלו לחמישייה השלישית של העונה, וכמו כן השתתף בפעם השלישית במשחק האולסטאר. הוא השיג בעונה זו שיאי קריירה בנקודות ובאסיסטים, כולל קליעה של 55 נקודות במשחק נגד מינסוטה טימברוולבס, וסייע לקבוצתו, שהייתה תלויה בו מאוד בשל פציעתו של ג'ינובילי, לחזור מפתיחה רעה של העונה ולסיים במקום השלישי במערב, עם מאזן של 54 ניצחונות ו-28 הפסדים. במשחק הרביעי בסדרת הסיבוב הראשון בפלייאוף, מול דאלאס מאבריקס, קלע פארקר 31 נקודות במחצית הראשונה והשווה את שיא הנקודות בפלייאוף למחצית אחת. למרות זאת, סן אנטוניו הפסידה לדאלאס בסדרה של חמישה משחקים והודחה כבר בסיבוב הראשון.
בעונת 2011/2012 פארקר עזר לקבוצתו להשיג את המאזן הטוב ביותר במערב עונה שנייה ברציפות. ב-4 בפברואר 2012 פארקר מסר את האסיסט ה-4,477 שלו בסן אנטוניו ובכך חלף על פני אייברי ג'ונסון והפך לשחקן שמסר הכי הרבה אסיסטים בסן אנטוניו ספרס. במשחק עצמו פארקר קלע 42 נקודות בדרך לניצחון על אוקלהומה סיטי ת'אנדר. פארקר נבחר בפעם הרביעית למשחק האולסטאר וסיים במקום החמישי בהצבעות ל-MVP. סן אנטוניו הודחה בגמר המערב בתוצאה 2–4 על ידי אוקלהומה.
בעונת 2012/2013 פארקר השיג את הטריפל דאבל הראשון שלו לאחר 825 משחקים ב-NBA במשחק נגד יוסטון רוקטס, את המשחק סיים עם 27 נקודות, 12 ריבאונדים ו-12 אסיסטים. ב-21 במאי 2013 פארקר שיפר את שיא האסיסטים שלו במשחק כשמסר 18 אסיסטים במשחק מספר 2 בגמר המערב נגד ממפיס גריזליס. באותה עונה סן אנטוניו הפסידה בסדרת הגמר למיאמי היט 4-3.
בעונת 2013/2014 סן אנטוניו סיימה עם המאזן הטוב ביותר בליגה, 62-20. סן אנטוניו זכתה באליפות החמישית שלה, ופארקר ברביעית שלו, לאחר שהביסו את מיאמי היט בשחזור הגמר של שנה שעברה 1–4.
קריירה ב-NBA > סן אנטוניו ספרס > סוף התקופה בסן אנטוניו

ב-1 באוגוסט 2014 חתם פארקר על חוזה לשלוש שנים נוספות בסן אנטוניו בשווי של 43.3 מיליון דולר. בעונת 2015/2016 סייע לקבוצה לרשום את מאזן העונה הסדירה הטוב בתולדותיה, 67–15, אך הספרס הודחו כבר בסיבוב הפלייאוף השני, על ידי אוקלהומה סיטי ת'אנדר (2–4). את העונה העוקבת סיימה סן אנטוניו עם מאזן 61–21, והעפילה עד גמר האזור המערבי בו הפסידה לגולדן סטייט ווריורס (0–4). בעונתו האחרונה עם הספרס, 2017/2018, קלע 7.7 נקודות בממוצע למשחק בלבד, והקבוצה הודחה על ידי הווריורס בסיבוב הפלייאוף הראשון (1–4).
קריירה ב-NBA > שארלוט הורנטס

לקראת עונת 2018/2019 חתם פארקר על חוזה לשתי עונות בשארלוט הורנטס, לאחר 17 עונות בסן אנטוניו.
לאחר תום עונתו הראשונה בהורנטס, הודיע פארקר על פרישתו ממשחק פעיל.